มีอะไรกับแฟนหลั่งข้างใน ผ่านไป 1 วันกินยาคุมฉุกเฉิน แล้ว 2 วันต่อมามีอะไรกับแฟนหลั่งข้างในอีก กินยาคุมฉุกเฉินได้ไหมคะ แล้วจะมีผลกระทบอะไรไหม ควรกินหรือไม่
สวัสดีค่ะ หากได้ทานยาคุมฉุกเฉินหลังจากที่มีเพศสัมพันธ์ไป 1 วัน ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะหลังจากนั้นอีก 2 วัน หากได้มีเพศสัมพันธ์อีก ก็จำเป็นต้องทานยาคุมฉุกเฉินไปอีก เพราะยาคุมฉุกเฉินที่ได้ทานไปก่อนหน้านั้น ไม่สามารถช่วยป้องกันการตั้งครรภ์ได้แล้วหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ